ສະຫະປະຊາຊາດເປັນຫ່ວງນໍາ ການສືບຕໍ່ຄຸມຂັງ ທະນາຍຄວາມສິດທິມະນຸດ ໃນຈີນ
ພວກນັກຊ່ຽວຊານ ຂອງອົງການສະຫະປະຊາຊາດ ປະນາມການຄຸມຂັງແບບປິດລັບ ທະນາຍຄວາມຕໍ່ສູ້ດ້ານສິດທິມະນຸດ ຢູ່ໃນປະເທດຈີນ
ພວກນັກຊ່ຽວຊານດ້ານສິດທິມະນຸດຂອງອົງການສະຫະປະຊາຊາດປະນາມການສືບຕໍ່ຄຸມຂັງ ລັບນາຍ Gao Zhisheng ທະນາຍຄວາມທີ່ມີຊື່ສຽງຂອງຈີນທີ່ຖືກຈັບໃນປີ 2006 Lisa Schlein ສົ່ງລາຍງານມາໃຫ້ວີໂອເອຈາກນະຄອນເຈນີວາວ່າພວກນັກຊ່ຽວຊານພາກັນຮ້ອງ ຮຽນຄັ້ງໃໝ່ໃຫ້ປ່ອຍນາຍ Gao ໃນມື້ດຽວກັນກັບທີ່ນັກຂຽນ Chen Wei ໄດ້ຖືກສານແຫ່ງ ນຶ່ງທີ່ນະຄອນຫຼວງປັກກິ່ງຕັດສິນຈຳຄຸກເປັນເວລາ 9 ປີ ໃນຂໍ້ຫາ ຂຽນບົດຄວາມປຸກລະດົມ ໃຫ້ມີການບ່ອນທຳລາຍອຳນາດຂອງລັດ ພວກນັກຊ່ຽວຊານຂອງອົງການສະຫະປະຊາຊາດ ກ່າວວ່າ ເຂົາເຈົ້າມີຄວາມວິຕົກເປັນຫ່ວງ ກ່ຽວກັບຂ່າວເມື່ອໄວໆມານີ້ ທີ່ສານແຫ່ງນຶ່ງໃນນະຄອນຫຼວງປັກກິ່ງ ໄດ້ຖອນການຝາກໂທດ ເປັນເວລາ 5 ປີຕໍ່ນາຍ Gao Zhisheng ແລະໄດ້ສັ່ງໃຫ້ຜູ້ກ່ຽວຮັບໃຊ້ໂທດເປັນເວລາ 3 ປີ ການຝາກໂທດຂອງລາວສິ້ນສຸດລົງໃນສັບປະດານີ້ ນາຍ Gao ຢູ່ໃສແທ້ໃນໄລຍະ 20 ເດືອນຜ່ານມານີ້ບໍ່ມີຜູ້ໃດຮູ້ ຊຶ່ງເລື່ອງດັ່ງກ່າວນີ້ໄດ້ສ້າງ ຄວາມກັງວົນໃຈຢ່າງໃຫຍ່ຫຼວງຢູ່ໃນວົງການພວກປົກປ້ອງສິດທິມະນຸດ ຮວມທັງຫົວໜ້າສິດ ທິມະນຸດຂອງອົງການສະຫະປະຊາຊາດທ່ານນາງ Navi Pillay ທ່ານ Rupert Colville ໂຄສົກຂອງທ່ານນາງກ່າວວ່າ ຂ້າຫຼວງໃຫຍ່ດ້ານສິດທິມະນຸດສະຫະປະຊາຊາດ ຮູ້ສຶກບໍ່ສະ ບາຍໃຈເປັນທີ່ສຸດ ກ່ຽວກັບການຕັດສິນຂອງສານ ທີ່ຈະຕໍ່ອາຍຸການຝາກໂທດຕໍ່ນາຍ Gao ດ້ວຍໂທດຈຳຄຸກຕື່ມອີກ 3 ປີ ທ່ານ Colville ເວົ້າວ່າ ໃນປີ 2005 ທາງການໄດ້ຖອນໃບອະນຸຍາດໃຫ້ເຮັດວຽກ ກ່ຽວກັບເລື່ອງກົດໝາຍ ຢູ່ໃນປະ ເທດຈີນຂອງນາຍ Gao ແລະສຳນັກງານກົດໝາຍຂອງລາວໄດ້ຖືກອັດລົງໂດຍມີການກ່າວ ຫາວ່າ ທາງຫ້ອງການຂອງລາວໄດ້ຮຽກຮ້ອງໃຫ້ລັດຖະບານ ຍຸຕິການລ່ວງລະເມີດຕໍ່ກຸ່ມສາ ສະໜາຕ່າງໆ ໃນເວລາຕໍ່ມາລາວກໍໄດ້ຖືກຈັບ ໃນປີ 2006 ຍ້ອນວຽກງານຂອງລາວແລະ ການສະໜັບສະໜຸນໃຫ້ມີສິດທິມະນຸດໃນປະເທດຈີນພ້ອມໆກັບມີການກ່າວຫາວ່າ ບ່ອນທຳ ລາຍອຳນາດຂອງລັດ ທ່ານ Colville ກ່າວວ່າ ຂ້າ ຫຼວງໃຫຍ່ດ້ານສິດທິມະນຸດ ຂອງອົງການ ສະຫະປະຊາ ຊາດໄດ້ຍົກເອົາ ຄະດີຂອງ ນາຍ Gao ພ້ອມໆກັບຄະ ດີອື່ນໆອີກຈຳນວນນຶ່ງຂຶ້ນ ມາໂອ້ລົມເປັນການສະເພາະ ກັບພວກເຈົ້າໜ້າທີ່ຈີນສອງ ຄັ້ງໃນຮອບເຈັດເດືອນຜ່ານ ມາ ໃນການຕອບຄຳຖາມ ຂອງວີໂອເອນັ້ນທ່ານເວົ້າວ່າ ທ່ານບໍ່ໄດ້ມອງເບິ່ງວ່າການ ຮ້ອງຮຽນຕໍ່ລັດຖະບານຈີນ ເຫຼົ່ານີ້ເປັນການປະຕິບັດໜ້າ ທີ່ໆໄຮ້ປະໂຫຍດເລີຍ ທ່ານເວົ້າວ່າ ທຸກໆເທື່ອທີ່ລັດຖະບານຈີນໄດ້ຕອບຕໍ່ການສອບຖາມຕ່າງໆທາງຫ້ອງການຂອງ ອົງການສະຫະປະຊາຊາດ ກໍໄດ້ຮັບຂໍ້ມູນເພີ່ມຕື່ມໜ້ອຍນຶ່ງ ກ່ຽວກັບນາຍ Gao ແລະຄະດີ ອື່ນໆທີ່ໄດ້ສ້າງຄວາມກັງວົນເປັນຫ່ວງໃນເລື່ອງສິດທິມະນຸດ ທ່ານ Colville ເວົ້າວ່າ ທ່ານ Colville ກ່າວວ່າ ການສືບຕໍ່ຄຸມຂັງນາຍ Gao ມີຂຶ້ນໃນຂະນະທີ່ພວມມີການສະເໜີ ບົດແກ້ໄຂສະບັບໃໝ່ ທີ່ສ້າງຄວາມວິຕົກກັງວົນໃຫ້ແກ່ລະບຽບການ ກ່ຽວກັບກົດໝາຍອາຍາ ຂອງຈີນ ທ່ານເວົ້າວ່າ ບົດແກ້ໄຂທີ່ວ່ານີ້ ມີທ່າທາງວ່າຈະອະນຸຍາດໃຫ້ການຄຸມຂັງລັບເປັນ ການກະທຳທີ່ຖືກຕ້ອງຕາມກົດໝາຍ ທ່ານເວົ້າວ່າ ເລື່ອງດັ່ງກ່າວນີ້ສະແດງໃຫ້ເຫັນວ່າເປັນ ບາດກ້າວຖອຍຫຼັງທີ່ສຳຄັນສຳຫຼັບສິດທິຂອງພົນລະເມືອງແລະສິດທິທາງການເມືອງຢູ່ໃນປະ ເທດຈີນ